การให้ผู้สูงอายุมีส่วนร่วมในกิจกรรมสร้างสรรค์ทางศิลปะ จะสร้างคุณค่ามหาศาลให้แก่ผู้สูงอายุ ในมิติของอะไรบ้าง
จิตวิทยาในชีวิตประจำวัน - ภาคที่ 4 จิตวิทยาผู้สูงวัย ตอนที่ 82 จากความคิดสร้างสรรค์สู่งานอนุรักษ์ จิตวิทยาในชีวิตประจำวัน - ภาคที่ 4 จิตวิทยาผู้สูงวัย ตอนที่ 82 จากความคิดสร้างสรรค์สู่งานอนุรักษ์ ข้อสรุปในเรื่องความคิดสร้างสรรค์ Creativity มิไช่ใช้เฉพาะผู้สูงอายุที่มีพรสวรรค์ Gifted เท่านั้น แต่ยังประยุกต์ใช้ Apply ได้กับบทบาทความคิดสร้างสรรค์ในชีวิตประจำวันของผู้สูงอายุทั่วไป แม้ผลการวิจัยบางชิ้น จะพบคะแนนทดสอบที่ต่ำลงในบั้นปลายของชีวิต แต่ก็ไม่มีใครปฏิเสธว่า ความคิดสร้างสรรค์ ยังคงอยู่ Existent ในผู้สูงอายุ ดังนั้น จึงไม่เป็นการยากเลยที่ผู้สูงอายุจะหยิบพู่กันขึ้นมาเขียนภาพ ข้อโต้แย้งนี้หักล้าง Counter-act ความเชื่อของนักจิตวิทยากระแสหลัก Mainstream psychology ที่สนับนุน Advocate ความคิดที่ว่า ผู้สูงอายุสูญเสียพลังสร้างสรรค์ Creative power ไปตามสังขารณ์ที่เสื่อมถอย อันที่จริง มีประจักษ์หลักฐาน Evidence มากมายที่แสดงว่า การให้ผู้สูงอายุมีส่วนร่วม Engage ในกิจกรรมสร้างสรรค์ทางศิลปะ จะสร้างคุณค่า Value มหาศาลให้แก่ผู้สูงอายุ ในมิติของการเพิ่มพูน Enhance ความรู้สึกของสุขภาพดี Well-being และการประเมินคุณค่าในตนเอง Self-esteem สิ่งที่สัมพันธ์ใกล้ชิดกับความคิดสร้างสรรค์ คือ การอนุรักษ์ Conservation ซึ่งหมายถึงความสามารถในการคิดด้วยเหตุผล Logical thinking ที่นักจิตวิทยา ฌอง เปียเจต์ Jean Piaget สรุปจากผลงานวิจัยว่า มิได้มีอยู่ในเด็กในช่วงระหว่างอายุ 2 – 7 ปี แต่จะพัฒนาในเด็กช่วงอายุระหว่าง 7 – 11 ปี อย่างไรก็ตาม นักวิจัยพบว่า ผู้สูงอายุไม่สันทัดงานอนุรักษ์ดังกล่าว การค้นพบนี้สร้างความประหลาดใจมาก เพราะเด็กอายุ 7 ขวบส่วนใหญ่ สามารถทำงาน Perform ชิ้นนี้ได้สำเร็จ งานที่ว่านี้ เป็นการทดสอบความรู้ของผู้สูงอายุที่เข้าร่วมการวิจัย Participant ว่า วัตถุ 2 ชิ้นที่มีปริมาตรเท่ากัน Equal volume จะยังคงมีปริมาตรเท่ากัน แม้ว่าวัตถุชิ้นหนึ่งจะเปลี่ยนรูปร่าง Shape ไป ผู้ทดลอง Experimenter ให้ผู้สูงอายุที่เข้าร่วมการวิจัยเห็นดินน้ำมัน Clay จำลองแบบ Model เป็นลูกบอลที่มีขนาดและรูปร่างเท่ากัน โดยแต่ละลูกประกอบด้วยปริมาณดินน้ำมันเดียวกัน ผู้ทดลองปั้นดินน้ำมันลูกหนึ่งให้เป็นรูปทรงไส้กรอก แล้วถามผู้สูงอายุว่า ดินน้ำมันทั้งสองก้อนมีปริมาณเท่ากันไหม ผู้สูงอายุกลับตอบว่า ไม่เท่ากัน นักวิจัยอีกคนหนึ่ง ได้เลียนแบบ Replicate การทดสอบของเปียเจต์ โดยให้ผู้สูงอายุที่เข้าร่วมวิจัยเห็นดินน้ำมัน 3 ก้อนในรูปร่างของภูเขาที่มีลักษณะแตกต่างกัน Distinct features วางอยู่บนโต๊ะ ภูเขาลูกหนึ่งมีหิมะปกคลุมยอด อีกลูกหนึ่งมีบ้านอยู่บนเขา และลูกสุดท้ายมีต้นไม้เติบโตทั่วภูเขา ผู้ทดลองให้ผู้เข้าร่วมการวิจัยเห็นภาพต่างๆ กัน จากนานามุมมองรอบโต๊ะ เมื่อให้ผู้สูงอายุเลือกภาพจากมุมมอง Viewpoint ของตนเอง เขาสามารถเลือกได้อย่างไม่ผิดพลาด Faultless แต่เมื่อให้เขาเลือกจากตำแหน่งที่วางตุ๊กตาอยู่ ปรากฏว่าเขาเลือกผิด ส่วนหนึ่งอาจเป็นเพราะการคาดคะเนที่ผิดพลาดในเรื่องเทศะ Space
การให้ผู้สูงอายุมีส่วนร่วมในกิจกรรมสร้างสรรค์ทางศิลปะ จะสร้างคุณค่ามหาศาลให้แก่ผู้สูงอายุ ในมิติของการเพิ่มพูนความรู้สึกของสุขภาพดี และการประเมินคุณค่าในตนเอง
จิตเวชศาสตร์ (จิตเวชศาสตร์) - Psychiatry